Lista documentelor solicitate la angajare 

1. buletinul de identitate sau cartea de identitate 
 

2. carnetul de muncă 

3. adeverinţa de la angajatorul precedent 
 

4. curriculum vitae 

5. diplome de studii 

6. avize, autorizaţii 

7. avizul sau certificatul medical 

8. cazierul judiciar 

9. nota de lichidare 

10. angajament de păstrare a secretului de stat sau de serviciu 

� Pot fi solicitate orice acte necesare verificării aptitudinilor şi corespunderii profesionale ale salariatului. Prezentăm lista documentelor a căror solicitare este obligatorie.


� Ordonanţa de urgenţă nr. 97/2005 privind evidenţa, domiciliul, reşedinţă şi actele de identitate ale cetăţenilor români, publicată în Monitorul Oficial nr. 641 din 20 iulie 2005, aprobată cu modificări prin Legea nr. 290/2005, publicată în Monitorul Oficial nr. 959 din 28 noiembrie 2005.


� Se solicită numai dacă persoana candidată a mai fost angajată. Carnetele de muncă vor fi operante până la data de 1 ianuarie 2011.


� Atestă activitatea desfăşurată la angajatorul precedent, vechimea în muncă, în meserie sau în specialitate. Angajatorul are obligaţia de a elibera această adeverinţă, potrivit art. 34 alin. (5) din Codul muncii. Cât timp încă se completează carnetele de muncă, această adeverinţă nu este neapărat necesară. Din 2011 ea va deveni singura oglindă a activităţii prealabile a candidatului la angajare.


� Conform modelului comun european aprobat prin Hotărârea Guvernului nr. 1.021/2004, publicată în Monitorul Oficial nr. 633 din 13 iulie 2004.


� Studii liceale, postliceale, universitare, postuniversitare, doctorat, şcoli de arte şi meserii etc.


� Atestări necesare pentru exercitarea meseriei sau profesiei. Retragerea ulterioară a acestor avize sau atestări de către autorităţile sau organismele competente va antrena încetarea de drept a contractului individual de muncă, potrivit art. 56 lit. h) din Codul muncii.


� Absenţa acestuia atrage nulitatea absolută a contractului individual de muncă.


� Eliberarea cazierului judiciar se realizează cu respectarea Hotărârii Guvernului nr. 1.373/2004 pentru aprobarea formularelor-tip privind comunicările cu privire la datele ce urmează a fi înscrise în cazierul judiciar sau notate provizoriu în evidenţa unităţilor de poliţie, precum şi a celor privind cererile pentru obţinerea certificatelor şi copiilor după cazierul judiciar, publicată în Monitorul Oficial nr. 841 din 14 septembrie 2004.


� Documentul care arată situaţia debitelor la angajatorul precedent (dacă persoana a mai fost angajată).


� Dacă urmează să desfăşoare o activitate sau să fie încadrat într-un loc de muncă ce presupune accesul la informaţii clasificate, în temeiul art. 36 alin. (3) din Legea nr. 182/2002 privind protecţia informaţiilor clasificate, publicată în Monitorul Oficial nr. 248 din 12 apr. 2002 cu modificările ulterioare.





